**ELŐTERJESZTÉS**

**Szombathely Megyei Jogú Város Közgyűlése**

**Gazdasági és Jogi Bizottsága 2022. január 24-i ülésére**

**Javaslat a Savaria Megyei Hatókörű Városi Múzeum pályázaton történő részvételének jóváhagyására**

A Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 51.§ (3) bekezdés 25. pontja kimondja, hogy a Gazdasági és Jogi Bizottság a pénzügyekkel, vagyongazdálkodással kapcsolatos feladatai körében jóváhagyja az önkormányzat vagy intézményei által benyújtásra kerülő európai uniós és egyéb pályázatokat, amennyiben azok önrészt nem igényelnek.

A Savaria Megyei Hatókörű Városi Múzeum (a továbbiakban: Múzeum) lehetőséget kapott a Nemzeti Kulturális Alap Ismeretterjesztő Kollégiuma (a továbbiakban: NKA) meghívásos pályázatán való részvételre.

Tekintettel a Gazdasági és Jogi Bizottság decemberi ülésének időpontjára, a Múzeum nem tudott eleget tenni fenti kötelezettségének a kiírás időpontja, illetve a pályázat feltételeinek ismerete nélkül. Tájékoztatom a Tisztelt Bizottságot, hogy a fent jelzett körülményekre tekintettel a Múzeum polgármesteri jóváhagyást kapott az önrészt és pályázati kötelezettséget nem igénylő pályázaton történő részvételhez, hogy az intézmény ne veszítse el az egyedi lehetőséget.

Tájékoztatom ugyanakkor a Tisztelt Bizottságot arról is, hogy az NKA végül nyílt pályázatot írt ki, amelyen a Múzeum a Vasi Szemle c. tudományos folyóirat 3 évi működésére, illetve megjelentetésre 13,2 millió forint összegben pályázott. Sikeres pályázat esetén a folyóirat nyomdai költségeit, nyomdai előkészítési munkáit, fordítói, illetve szerzői tiszteletdíjakat, valamint a digitalizálási költségeket tudja finanszírozni.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2022. január „ ”**

**/: Horváth Soma :/**

**HATÁROZATI JAVASLAT**

**…../2022. (I.24.) GJB. számú határozat**

A Gazdasági és Jogi Bizottság a „Javaslat a Savaria Megyei Hatókörű Városi Múzeum pályázaton történő részvételének jóváhagyására” c. előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 51.§ (3) bekezdés 25. pontja alapján jóváhagyja a Savaria Megyei Hatókörű Városi Múzeum részvételét a Nemzeti Kulturális Alap Ismeretterjesztő Kollégiuma által kiírt, önrészt és fenntartási kötelezettséget nem igénylő pályázaton a Vasi Szemle c. tudományos folyóirat 3 évi működtetésére, illetve megjelentetésére vonatkozóan.

**Felelős:**  Bokányi Adrienn, a Gazdasági és Jogi Bizottság elnöke

 Dr. Nemény András polgármester

 Dr. Horváth Attila alpolgármester

 Horváth Soma alpolgármester

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Mester Ágnes, az Egészségügyi, Kulturális és Köznevelési Iroda vezetője,

 Csapláros Andrea, a Savaria Megyei Hatókörű Városi Múzeum igazgatója)

**Határidő:** azonnal